ПРАЗНИК В ДЕТСКИТЕ ГРАДИНИ

По повод Първи юни – Международния ден на детето и завършването на първата година от заниманията по интереси в рамките на проект **№BG05M2OP001-3.001-0011 „С малки стъпки към успешен старт“,** финансиран подоговор №BG05M2OP001-3.001-0011-C01, процедура за предоставяне на безвъзмездна финансова помощ: BG05M2OP001-3.001 “Подкрепа за предучилищното възпитание и подготовка на деца в неравностойно положение“ по Оперативна програма „Наука и образование за интелигентен растеж“ 2014-2020 г., съфинансирана от Европейския социален фонд на Европейския съюз чрез Европейските структурни и инвестиционни фондове в детските градини, кметът на Община Никопол – д-р Валерий Желязков посети всички детски градини в общината.

Той беше посрещнат от учителските екипи, децата и техните родители.

Децата показаха какво са научили през изминалата първа година от работата по проекта – драматизираха приказки, рецитираха стихчета, пяха песни, демонстрираха умения за ориентиране в пространството с помощта на програмируемите играчки „Bee-bot“, показаха какво могат да правят на компютър (закупени със средствата по проекта).

Д-р Валерий Желязков изрази задоволство от извършеното в детските градини и информира родителите за закупените материали със средствата по проекта – рекламни тениски и бейзболни шапки за всички деца, включени в проектните дейности, а тези които ще участват в предстоящите екскурзии и зелено училище ще получат и по един комплект спортен екип с раничка. Всяка детска градина получава костюми на любимите приказни герои, а сформираните по проекта мажоретни групи в ДГ №1 „Щастливо детство“ гр.Никопол и ДГ „Георги Иванов“ с.Новачене получиха така желаните мажоретни костюми. Чрез своеобразно ревю децата показаха новите си придобивки.

Д-р Желязков сподели приятното очакване за подновяване на обзавеждането във всички детски градини – нови детски легла, спално бельо, детски столчета, модулни маси, пейки, дидактически шкафове, което ще се случи до края на м.октомври тази година.

По повод Международния ден на детето Кмета на общината подари на всяка детска градина детски играчки, като пожела на децата много здраве, усмивки и едно слънчево и незабравимо лято.